Държавен вестник, бр. 83, 2017 г., стр. 23

БРОЙ  83	
Д Ъ Р Ж А В Е Н  В Е С Т Н И К 	
СТР.  23  
Туберкулоза на нервната система
Годността на кандидатите се решава индиви­
дуално, ако са изминали пет години от началото 
на заболяването. Служителите се преценяват след 
стабилизиране на състоянието в зависимост от 
неврологичния дефицит.
ТБК на червата, перитонеума и мезентери­
алните лимфни възли
Чревната ТБК е най-често вторична. Измене­
нията са локализирани предимно в терминалния 
илеум, цекум и колон десцендес. Усложненията са: 
стенози с илеус, хеморагии, перфорации, малаб­
сорбция с тънкочревен бактериален свръхрастеж.
Кандидатите за работа се преценяват пет 
години след приключване на лечението, ако не 
са имали усложнения, нов тласък, и представят 
документ от туберкулозен диспансер, провеждал 
лечението им.
Служителите след приключване на лечени­
ето за срок три години работят при облекчени 
условия на труд без физически натоварвания, 
продължителни командировки, професионални 
вредности, неблагоприятни атмосферни условия.
Туберкулоза на костите и ставите
Тук се включват: туберкулозен артрит, костна 
некроза, остеит, остеомиелит, синовит, теноси­
новит, болест на Пот, спондилит и др.
Кандидат-служителите и кандидатите за 
Академията на МВР се решават годни, ако пет 
години след стабилизиране на процеса не са 
имали рецидив и нямат функционални нарушения 
в ставите на крайниците и гръбначния стълб.
Заболелите от костно-ставна туберкулоза 
служители подлежат на продължително лечение, 
след което годността се определя индивидуално 
в зависимост от функцията на засегнатите стави 
и естеството на работата, която изпълняват.
ТБК на пикочо-половата система
Тук се включват: туберкулозен пиелит, пие­
лонефрит, епидидимит, простатит, тестикулит, 
салпингит, оофорит и др.
Бъбречната туберкулоза е локална и вторична 
изява на общ туберкулозен процес, пренесен по 
кръвен път, който, ако не се лекува, преминава 
в урогенитална инфекция. Оформя се кавернозен 
бъбрек. Стенозата в пиелоуретералния сегмент 
води до тежка пионефроза.
Лечението с туберкулостатици продължава 
от 6 до 9 месеца (рядко до 24 месеца).
Бъбречната функция е основен критерий за 
определяне на годността за работа в МВР. Кан­
дидат-служителите и кандидатите за Академията 
на МВР се решават като годни, ако пет години 
след началото на заболяването не е регистриран 
рецидив, няма остатъчна структурна патология 
и нарушена функция.
Жените с генитална ТБК провеждат лечение 
6 – 12 месеца и след завършване на лечението 
са ограничено годни за срок 4 години.
Туберкулоза на други органи (кожа, нодозна 
еритема, периферни лимфни възли, око, ухо, 
тиреоидея, надбъбречни жлези, далак и др.)
Диагнозата туберкулоза на кожата и подкожна­
та тъкан се доказва биопсично. Курсът на лечение 
и временната неработоспособност продължават 
5 – 6 месеца. При кожни изменения по откритите 
части на тялото (глава, ръце), представляващи 
отличителен белег, както и при постовите слу­
жители с улцерозна и индуративна туберкулоза 
на долните крайници, се налага спазване на 
противопоказани условия на труд – продължи­
телно статодинамично натоварване на долните 
крайници, работа, свързана с травматизъм.
Кандидатите за работа в Академията на 
МВР с туберкулоза на кожата се преценяват 
индивидуално 2 години след проведено лече­
ние, а при останалите изброени нозологични 
единици – минимум 3 години след проведено 
лечение в зависимост от тежестта на протича­
не, продължителност на лечение и степен на 
органно увреждане.
Милиарна туберкулоза (полисерозит, дисеми­
нирана, генерализирана)
Кандидатите за работа са негодни до 5 години 
след преболедуването, след което се преценяват 
индивидуално. Служителите след приключване 
на лечението се ограничават от физически на­
товарвания, походи, професионални вредности и 
работа при неблагоприятни климатични условия 
за срок 4 години.
Някои бактериални зоонози
Тук спадат: чума, туларемия, антракс, бруце­
лоза, сап, мелиоидоза, треска при ухапване от 
плъх, лептоспироза и др.
Решенията по годността са дадени в таблицата.
Преболедувалите кандидат-служители от теж­
ка форма на лептоспироза са негодни за работа 
в МВР. При леките форми решение се взема 
една година след боледуването. За служителите 
преценката е индивидуална.
Други бактериални болести
Тук се отнасят: проказа (лепра), дифтерия, 
коклюш, стрептококова ангина, скарлатина, 
еризипел, менингококова инфекция, епидемичен 
менингит, енцефалит, менингококов кардит, 
тетанус, септикемия, актиномикозни инфекции, 
газова гангрена и др.
Решенията по годността за служителите се 
вземат след проведено лечение съобразно функ­
ционалния дефицит на засегнатите органи, ако 
не е настъпило пълно излекуване.
Полиомиелит и други вирусни болести на 
ЦНС, които не се предават от членестоноги
Тук спадат заболявания, като полиомиелит, 
бавновирусни инфекции (куру, Creutzfeld – Jacob, 
подостър склерозиращ паненцефалит, склерози­
ращ левкоенцефалит Van Bogart), ентеровирусни, 
аденовирусни, арбовирусни, коксаки, ЕСНО 
вируси и др.
Решенията са дадени в таблицата и касаят 
периода на боледуването. Една година след 
приключване на лечението преценката е инди­
видуална съобразно степенното възстановяване 
на функциите на засегнатите органи.
Вирусни инфекции, характеризиращи се с 
увреждания на кожата и лигавиците
Към тази група спадат варицела, херпес зо­
стер, херпес симплекс, морбили, вариола и други 
вирусни екзантеми. При херпес зостер, протекъл